stanford-oval/wikipedia huggingface dataset:
เจ้าชายฮาชิม บิน อัลฮุซัยน์

| เจ้าชายฮาชิม บิน อัลฮุซัยน์> เจ้าชายแห่งฮัชไมต์จอร์แดน |
| --- | --- |
ประสูติ: 10 มิถุนายน พ.ศ. 2524 (43 ปี) อัมมาน ประเทศจอร์แดน
พระชายา: ฟาริดา มูฮัมหมัด อับดุลลายา
พระบุตร: 4 พระองค์
ราชวงศ์: ราชวงศ์อัชไมต์
พระราชบิดา: สมเด็จพระราชาธิบดีฮุสเซนแห่งจอร์แดน
พระราชมารดา: สมเด็จพระราชินีนูร์แห่งจอร์แดน
เจ้าชายฮาชิม บิน อัลฮุซัยน์ (อังกฤษ: Prince Hashim bin Hussein) เป็นพระราชโอรสพระองค์เล็กและพระราชบุตรพระองค์ที่ 9 ในจำนวนพระบุตรทั้ง 11 ใน สมเด็จพระราชาธิบดีฮุสเซนแห่งจอร์แดน ประสูติแต่ สมเด็จพระราชินีนูร์แห่งจอร์แดน เป็นพระราชอนุชาร่วมพระราชบิดาใน สมเด็จพระราชาธิบดีอับดุลลอฮ์ที่ 2 มีพระเชษฐาและพระขนิษฐาร่วมพระอุทร 3 พระองค์ คือ
เจ้าชายฮัมซา บิน ฮุสเซน
เจ้าหญิงอิมาน บิน ฮุสเซน
เจ้าหญิงไรยา บิน ฮุสเซน
ทรงเสกสมรสกับ ฟาริดา มูฮัมหมัด อับดุลลาบา มีพระบุตร 4 พระองค์
ทรงอยู่ในลำดับที่ 9 ในการสืบราชบัลลังก์จอร์แดน
เครื่องราชอิสริยาภรณ์

จอร์แดน: Knight Grand Cordon of the Supreme Order of the Renaissance, Special Class
จอร์แดน: Knight Commander of the Order of the Star of Jordan
จอร์แดน: Knight Grand Cordon of the Order of Independence
จอร์แดน: Knight of the Order of Military Merit
จอร์แดน: Recipient of the Al-Hussein Medal of Excellence, 1st Class
จอร์แดน: Recipient of the Administrative & Leadership Competence Medal
จอร์แดน: Recipient of the Administrative & Technical Competence Medal
จอร์แดน: Recipient of the Administrative & Training Competence Medal
1 2 3 4 5 6  "Wearing some of his national honours" (JPG). 3.bp.blogspot.com. สืบค้นเมื่อ 2017-05-25.
1 2 3 4 5 6 7 8  "Prince Hashim in Air Force uniform wearing his honour Ribbon bars" (JPG). Scoopempire.com. สืบค้นเมื่อ 2017-05-25.
↑  "Photographic image". Media.gettyimages.com. คลังข้อมูลเก่าเก็บจากแหล่งเดิม (JPG)เมื่อ 2017-02-23. สืบค้นเมื่อ 2017-05-25.
1 2 3 4 5  "Prince Hashim in uniform wearing honours". Media.gettyimages.com. คลังข้อมูลเก่าเก็บจากแหล่งเดิม (JPG)เมื่อ 2017-02-23. สืบค้นเมื่อ 2017-05-25.
↑  "Photographic image". S02.imageupper.com. คลังข้อมูลเก่าเก็บจากแหล่งเดิม (JPG)เมื่อ 2017-02-05. สืบค้นเมื่อ 2017-05-25.
เจ้าชายเมาริทส์แห่งออเรนจ์-นัสเซา ฟัน โฟลเลินโฮเฟิน

เจ้าชายเมาริทส์แห่งออเรนจ์-นัสเซา ฟัน โฟลเลินโฮเฟิน (อังกฤษ: His Highness  Prince Maurits of Orange-Nassau, van Vollenhoven) เป็นพระโอรสพระองค์ใหญ่ใน เจ้าหญิงมาร์ครีตแห่งเนเธอร์แลนด์ กับ ปีเตอร์ ฟัน โฟลเลินโฮเฟิน เป็นพระภาคิไนยใน เจ้าหญิงเบียทริกซ์ อดีตสมเด็จพระราชินีนาถแห่งเนเธอร์แลนด์ เป็นพระญาติชั้นที่ 1 ใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์ พระองค์สมรสกับ มารี-เอแลน เอเจล่า มาริแลนน์ แวน เดอ เบริก มีพระบุตร 3 คน
เจ้าชายลีโอโพลด์ ดยุกแห่งออลบานี

เจ้าชายลีโอโพลด์ ดยุกแห่งออลบานี หรือพระนามเต็ม เลโอโพลด์ จอร์จ ดันแคน อัลเบิร์ต (อังกฤษ: Leopold George Duncan Albert) ทรงเป็นพระราชโอรสพระองค์สุดท้องในสมเด็จพระราชินีนาถวิกตอเรียกับเจ้าชายอัลเบิร์ต พระราชสวามี ทรงเป็นสมาชิกพระองค์หนึ่งในสมาชิกพระราชวงศ์อังกฤษ พระองค์เป็นดยุกแห่งออลบานี เอิร์ลแห่งคลาเรนซ์และบารอน อาร์คโลว์ พระองค์ทรงเป็นฮีโมฟิเลียโดยสืบจากพระราชมารดา
พระชนม์ชีพในวัยเยาว์

เจ้าชายลีโอโพลด์ประสูติเมื่อวันที่ 7 เมษายน ค.ศ. 1853 ณ พระราชวังบักกิงแฮม ลอนดอน เป็นพระราชโอรสพระองค์สุดท้องในสมเด็จพระราชินีนาถวิกตอเรียและเจ้าชายอัลเบิร์ต พระราชสวามี ตอนประสูตินั้นได้มีพระนามว่า "เจ้าชายลีโอโพลด์" ตั้งแต่ประสูติ เจ้าชายลีโอโพลด์มีพระนามเดียวกันกับสมเด็จพระราชาธิบดีเลออปอลที่ 1 แห่งเบลเยียม
ทรงเข้าพิธีบัพติศมาในพระราชวังบักกิงแฮมเมื่อวันที่ 28 มิถุนายนปีเดียวกัน โดยจอห์น เบิร์ด ซัมเมอร์ อาร์ชบิชอปแห่งแคนเทอร์เบอรี โดยมีพระบิดามารดาทูนหัวคือพระมหากษัตริย์แห่งฮาโนเวอร์ เจ้าหญิงวิลเลียมแห่งปรัสเซีย เจ้าหญิงแมรี อเดเลดแห่งแคมบริดจ์ เจ้าชายแห่งโฮเอ็นโลเออ-ลังเงินบวร์ค
เจ้าชายเลโอพ็อลท์แห่งลีชเทินชไตน์

เจ้าชายเลโอพ็อลท์แห่งลีชเทินชไตน์ (อังกฤษ: His Serene Highness Prince Leopold of Liechtenstein, Count of Rietberg) ประสูติเมื่อวันที่ 27 พฤษภาคม 2527 เป็นพระโอรสพระองค์แรกใน เจ้าชายนิคโคเลาส์แห่งลีชเทินชไตน์ และ เจ้าหญิงมาร์กาเรตาแห่งลีชเทินชไตน์ เป็นพระนัดดาใน เจ้าชายฟรันทซ์ โยเซ็ฟที่ 2 แห่งลีชเทินชไตน์ พระภาติยะใน เจ้าชายฮันส์-อาดัมที่ 2 แห่งลีชเทินชไตน์ ทางพระบิดา เป็นพระนัดดาใน แกรนด์ดยุกฌ็องแห่งลักเซมเบิร์ก พระภาติยะใน แกรนด์ดยุกอ็องรีแห่งลักเซมเบิร์ก พระราชปนัดดาใน พระเจ้าเลโอพ็อลท์ที่ 3 แห่งเบลเยียม ผ่านทางพระมารดา พระองค์สิ้นพระชนม์ในวันประสูติ
เจ้าชายเลออปอลแห่งนัสเซา

เจ้าชายเลออปอลแห่งนัสเซา (อังกฤษ: His Royal Highness Prince Léopold of Nassau) ประสูติเมื่อวันที่ 2 พฤษภาคม พ.ศ. 2543 เป็นพระโอรสองค์รองใน เจ้าชายกีโยมแห่งลักเซมเบิร์ก และ เจ้าหญิงซิบิลลาแห่งลักเซมเบิร์ก เป็นพระนัดดาใน แกรนด์ดยุกฌ็องแห่งลักเซมเบิร์ก พระภาติยะ ใน แกรนด์ดยุกอ็องรีแห่งลักเซมเบิร์ก ทางฝ่ายพระบิดา และเป็นพระปนัดดาใน เจ้าหญิงเบียทริซแห่งสเปน พระราชธิดาใน พระเจ้าอัลฟอนโซที่ 13 แห่งสเปน พระญาติใน สมเด็จพระราชาธิบดีเฟลิเปที่ 6 แห่งสเปน รัชกาลปัจจุบัน ทางฝ่ายพระมารดา มีพระขนิษฐาฝาแฝด 1 พระองค์ คือ เจ้าหญิงชาร์ล็อตแห่งนัสเซา
เจ้าชายเลออปอลแห่งนัสเซา ทรงอยู่ในลำดับที่ 10 ในการสืบราชบัลลังก์
เจ้าชายอาล็อยส์แห่งลีชเทินชไตน์

เจ้าชายอาล็อยส์แห่งลีชเทินชไตน์ ประสูติเมื่อวันที่ 17 มิถุนายน 2412 (อังกฤษ: Prince Aloys of Liechtenstein) เป็นพระโอรสใน เจ้าชายอัลเฟรทแห่งลีชเทินชไตน์ และ เจ้าหญิงเฮนเรียตต์แห่งลีชเทินชไตน์ พระองค์ได้สละสิทธิ์ในการสืบพระอิสริยยศ เจ้าชายประมุขแห่งลีชเทินชไตน์ เมื่อวันที่ 26 กุมภาพันธ์ 2466 ให้กับพระโอรสพระองค์ใหญ่คือ เจ้าชายฟรันทซ์ โยเซ็ฟที่ 2 แห่งลีชเทินชไตน์
เสกสมรส

เจ้าชายอาล็อยส์แห่งลีชเทินชไตน์ ทรงเสกสมรสกับ อาร์ชดัชเชสเอลีซาเบ็ท อมาเลียแห่งออสเตรีย พระราชนัดดาใน พระเจ้ามีแกลแห่งโปรตุเกส เมื่อวันที่ 20 เมษายน 2446 พระชายาได้รับพระราชทานพระอิสริยยศที่ เจ้าหญิงแห่งลีชเทินชไตน์ พระชายา มีพระบุตรดังนี้
เจ้าชายฟรันทซ์ โยเซ็ฟที่ 2 แห่งลีชเทินชไตน์
เจ้าหญิงมาเรีย เตเรเซียแห่งลีชเทินชไตน์
เจ้าชายคาร์ล อัลเฟรทแห่งลีชเทินชไตน์
เจ้าชายจอร์จ เฮอร์มานน์แห่งลีชเทินชไตน์
เจ้าชายอูริช ดิทมาร์แห่งลีชเทินชไตน์
เจ้าหญิงมาเรีย เฮนเรียตต์แห่งลีชเทินชไตน์
เจ้าชายอาล็อยส์ เฮนริชแห่งลีชเทินชไตน์
เจ้าชายเฮนริช ฮาร์เทร็ดแห่งลีชเทินชไตน์
ลิงก์

Austria-Forum: Liechtenstein, Aloys Prinz
เจ้าชายราตไฮต์ บิน ฮัสซัน

| เจ้าชายราตไฮต์ บิน ฮัสซัน |
| --- | --- |
 เจ้าชายราตไฮต์ บิน ฮัสซัน
เจ้าชายแห่งฮัชไมต์จอร์แดน
ประสูติ: 20 พฤษภาคม พ.ศ. 2522 (45 ปี) อัมมาน
พระชายา: เจ้าหญิงซีนา อัล ราตไฮต์
พระบุตร: เจ้าชายฮัสซัน เจ้าชายทาลาล
ราชวงศ์: ราชวงศ์อัชไมต์
พระบิดา: เจ้าชายฮัสซัน บิน เฏาะลาล
พระมารดา: เจ้าหญิงซาร์วาธ อัล ฮัสซัน
พระประวัติ

เจ้าชายราตไฮต์ บิน ฮัสซัน (อังกฤษ: Prince Rashid bin Hassan) เป็นพระโอรสพระองค์ที่ 4 และพระองค์เดียวใน เจ้าชายฮัสซัน บิน เฏาะลาล และ เจ้าหญิงซาร์วาธ อัล ฮัสซัน โดยพระองค์ทรงจบการศึกษาดังนี้
โรงเรียนอัมมาน
โรงเรียนพอร์ต รีเจน
โรงเรียนคราต-ซีจีดีอี
โรงเรียนสถาบันศึกษากองทัพแห่งสหราชอาณาจักร
มหาวิทยาลัยเคมบริดจ์
ทรงงาน

พระองค์ทรงเป็นกัปตันในกองทัพแห่งจอร์แดน ยศในปัจจุบันคือพันเอก และทรงคุมกรมตำรวจทั้งหมดในประเทศ
เสกสมรส

พระองค์ทรงเริ่มมีพระปฏิสันถารกับ ซีนา ซาบูอย่างใกล้ชิดเนื่องจากพระตำหนักของพระองค์และบ้านของซีน่าอยู่ไม่ไกลกันนัก จากนั้น ทั้ง 2 จึงพัฒนาความสัมพันธ์ และเสกสมรสกันในวันที่ 22 กรกฎาคมพ.ศ. 2554 โดยซีน่าได้รับการสถาปนาเป็น เจ้าหญิงซีนา อัล ราตไฮต์ โดยทรงมีพระโอรส 2 พระองค์ คือ
เจ้าชายฮัสซัน
เจ้าชายทาลาล
เจ้าชายเฟรเดอริก เจ้าชายแห่งเวลส์

| เฟรเดอริก หลุยส์ |
| --- | --- |
เจ้าชายแห่งเวลส์ ดยุกแห่งเอดินบะระ

ประสูติ: 1 กุมภาพันธ์ ค.ศ. 1707(1707-02-01) ฮันโนเฟอร์ จักรวรรดิโรมันอันศักดิ์สิทธิ์ (ปัจจุบันคือ ประเทศเยอรมนี)
สิ้นพระชนม์: 20 มีนาคม ค.ศ. 1751(1751-03-20) (44 ปี) เลสเตอร์ เฮาส์ ลอนดอน
ฝังพระศพ: 13 เมษายน ค.ศ. 1751 เวสต์มินสเตอร์แอบบีย์ ลอนดอน ประเทศอังกฤษ
คู่อภิเษก: เอากุสทาแห่งซัคเซิน-โกทา-อัลเทินบวร์ค
พระบุตร:  ออกัสตา ดัชเชสแห่งเบราน์ชไวก์  สมเด็จพระเจ้าจอร์จที่ 3 แห่งสหราชอาณาจักร  เจ้าชายเอ็ดเวิร์ด ดยุกแห่งยอร์ก  เจ้าหญิงเอลิซาเบธ  เจ้าชายวิลเลียม ดยุกแห่งกลอสเตอร์  เจ้าชายเฮนรี ดยุกแห่งคัมเบอร์แลนด์  เจ้าหญิงหลุยซา  เจ้าชายเฟรเดอริกแห่งบริเตนใหญ่  แคโรไลน์ มาทิลดาแห่งบริเตนใหญ่ 
ราชวงศ์: ฮันโนเฟอร์
พระบิดา: พระเจ้าจอร์จที่ 2 แห่งบริเตนใหญ่
พระมารดา: คาโรลีนแห่งบรันเดินบวร์ค-อันส์บัค
เจ้าชายเฟรเดอริก หลุยส์ เจ้าชายแห่งเวลส์ (อังกฤษ: Frederick Louis, Prince of Wales) ประสูติเมื่อวันที่ 1 กุมภาพันธ์ ค.ศ. 1707 เป็นสมาชิกราชวงศ์แฮโนเวอร์และราชวงศ์อังกฤษต่อมา เป็นพระราชโอรสพระองค์ใหญ่ในพระเจ้าจอร์จที่ 2 แห่งบริเตนใหญ่ เป็นพระราชบิดาของสมเด็จพระเจ้าจอร์จที่ 3 แห่งสหราชอาณาจักร และพระปัยกาของสมเด็จพระราชินีนาถวิกตอเรีย ซึ่งหลังจากการผ่านพระราชบัญญัติว่าด้วยการสืบราชสันตติวงศ์ ค.ศ. 1701 โดยรัฐสภาอังกฤษในปี ค.ศ. 1701 เจ้าชายเฟรเดอริกได้กลายเป็นองค์รัชทายาทผู้มีสิทธิในราชบัลลังก์อังกฤษทันที พระองค์เสด็จพระราชดำเนินไปประทับที่อังกฤษเป็นการถาวรภายหลังจากพระราชบิดารับราชาภิเษก และต่อมาได้ทรงเฉลิมพระอิสริยยศเป็น "เจ้าชายแห่งเวลส์" พระองค์สิ้นพระชนม์ก่อนจะเสวยราชย์ต่อจากพระราชบิดา อย่างไรก็ตามพระโอรสของพระองค์ (เจ้าชายจอร์จ ซึ่งต่อมาเฉลิมพระอิสริยยศเป็น เจ้าชายจอร์จแห่งเวลส์) ได้รับการสืบทอดราชสมบัติหลังจากพระราชบิดาเสด็จสวรรคตเมื่อวันที่ 25 ตุลาคม ค.ศ. 1760 เป็นพระเจ้าจอร์จที่ 3 ซึ่งครองราชย์ยาวนานตั้งแต่ ค.ศ. 1760 จนถึงปี ค.ศ. 1820
เจ้าชายเลโอพ็อลท์ เคลเม็นท์แห่งซัคเซิน-โคบวร์คและโกทา

เจ้าชายเลโอพ็อลท์ เคลเม็นท์แห่งซัคเซิน-โคบวร์คและโกทา (อังกฤษ: Prince Leopold Clement of Saxe-Coburg and Gotha) ประสูติเมื่อวันที่ 19 กรกฎาคม พ.ศ. 2421 ณ ประเทศสโลวาเกีย เป็นพระโอรสพระองค์ใหญ่ในเจ้าชายฟิลลิพแห่งซัคเซิน-โคบวร์คและโกทาและเจ้าหญิงหลุยส์แห่งเบลเยียม เป็นพระราชนัดดาในสมเด็จพระเจ้าเลออปอลที่ 2 แห่งเบลเยียม มีพระน้องนาง 1 พระองค์คือเจ้าหญิงโดโรเทอาแห่งซัคเซิน-โคบวร์คและโกทาซึ่งทั้งพระองค์และพระน้องนางเป็นสมาชิกนิกายโรมันคาทอลิกในราชวงศ์ซัคเซิน-โคบวร์คและโกทา พระองค์ทรงได้รับการตั้งพระนามตามสมเด็จพระเจ้าเลออปอลที่ 2 แห่งเบลเยียม พระราชอัยกา (ตา)
เจ้าชายเลโอพ็อลท์ เคลเม็นท์แห่งซัคเซิน-โคบวร์คและโกทา สิ้นพระชนม์เมื่อวันที่ 27 เมษายน 2459 พระชันษา 37 ปี
เจ้าชายเกออร์คที่ 2 เจ้าชายแห่งวัลเด็คและเพือร์ม็อนท์

| เจ้าชายเกออร์คที่ 2 เจ้าชายแห่งวัลเด็คและเพือร์ม็อนท์ |
| --- | --- |
 เกออร์ค ฟรีดริช เฮนริช

เจ้าชายพระประมุขแห่งวัลเด็คและเพือร์ม็อนท์
ประสูติ: 20 กันยายน 2332 รัฐบาเดิน
สิ้นพระชนม์: 15 พฤษภาคม พ.ศ. 2388 (55 ปี) วัลเด็คและเพือร์ม็อนท์
พระชายา: เจ้าหญิงเอ็มมาแห่งอันฮัลท์-เบิร์นบวร์ค-ชัมบวร์ค-ฮอร์ม
พระบุตร: เจ้าหญิงออกัสตาแห่งวัลเด็คและเพือร์ม็อนท์ เจ้าชายโจเซฟแห่งวัลเด็คและเพือร์ม็อนท์ เจ้าหญิงเฮอร์มินน์แห่งวัลเด็คและเพือร์ม็อนท์ เจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์ เจ้าชายวอราดแห่งวัลเด็คและเพือร์ม็อนท์
ราชวงศ์: วัลเด็คและเพือร์ม็อนท์
พระบิดา: เจ้าชายเกออร์คที่ 1 เจ้าชายแห่งวัลเด็คและเพือร์ม็อนท์
พระมารดา: เจ้าหญิงออกัสตา
เจ้าชายเกออร์คที่ 2 เจ้าชายแห่งวัลเด็คและเพือร์ม็อนท์ (อังกฤษ: George II, Prince of Waldeck and Pyrmont) ประสูติเมื่อวันที่ 20 กันยายน 2332 ณ รัฐบาเดิน เป็นพระโอรสใน เจ้าชายเกออร์คที่ 1 เจ้าชายแห่งวัลเด็คและเพือร์ม็อนท์ กับ เจ้าหญิงออกัสตา พระองค์ทรงกลายเป็น เจ้าชายพระประมุขแห่งวัลเด็คและเพือร์ม็อนท์ เมื่อวันที่ 9 กันยายน 2356 จนกระทั่งสิ้นพระชนม์
เสกสมรส

เจ้าชายเกออร์คที่ 2 เจ้าชายแห่งวัลเด็คและเพือร์ม็อนท์ ทรงเสกสมรสกับ เจ้าหญิงเอ็มมาแห่งอันฮัลท์-เบิร์นบวร์ค-ชัมบวร์ค-ฮอร์ม เมื่อวันที่ 26 มิถุนายน 2366 มีพระบุตรดังนี้
เจ้าหญิงออกัสตาแห่งวัลเด็คและเพือร์ม็อนท์
เจ้าชายโจเซฟแห่งวัลเด็คและเพือร์ม็อนท์
เจ้าหญิงเฮอร์มินน์แห่งวัลเด็คและเพือร์ม็อนท์
เจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์
เจ้าชายวอราดแห่งวัลเด็คและเพือร์ม็อนท์
เจ้าชายเอริก ดยุกแห่งเวสเตร์มันลันด์

เจ้าชายเอริก ดยุกแห่งเวสเตร์มันลันด์ (อังกฤษ: Prince Erik, Duke of Västmanland) เป็นพระราชโอรสพระองค์สุดท้องในสมเด็จพระเจ้ากุสตาฟที่ 5 แห่งสวีเดน กับวิคโทรีอาแห่งบาเดิน สมเด็จพระราชินีแห่งสวีเดน มีพระเชษฐา 2 พระองค์คือ สมเด็จพระเจ้ากุสตาฟที่ 6 อดอล์ฟแห่งสวีเดน เจ้าชายวิลเฮล์ม ดยุกแห่งเซอเดร์มันลันด์ พระองค์มิได้เสกสมรส และสิ้นพระชนม์ขณะพระชันษาเพียง 29 ชันษา
เจ้าชายเฏาะลาล บิน มูฮัมหมัด

| เจ้าชายเฏาะลาล บิน มูฮัมหมัด |
| --- | --- |
 เฏาะลาล บิน มูฮัมหมัด

เจ้าชายแห่งฮัชไมต์จอร์แดน
ประสูติ: 26 กรกฎาคม พ.ศ. 2508 (59 ปี) อัมมาน ประเทศจอร์แดน
พระชายา: เจ้าหญิงกีดา อัล เฏาะลาล
พระบุตร: 3 พระองค์
ราชวงศ์: ราชวงศ์อัชไมต์
พระบิดา: เจ้าชายมูฮัมหมัด บิน เฏาะลาล
พระมารดา: เจ้าหญิงฟาร์ยา อัล-มูฮัมหมัด
เจ้าชายเฏาะลาล บิน มูฮัมหมัด (อังกฤษ: Talal bin Muhammad) พระโอรสพระองค์แรกใน เจ้าชายมูฮัมหมัด บิน เฏาะลาล กับ เจ้าหญิงฟาร์ยา อัล-มูฮัมหมัด เป็นพระราชนัดดาใน สมเด็จพระเจ้าเฏาะลาลแห่งจอร์แดน เป็นพระราชภาติยะใน สมเด็จพระราชาธิบดีฮุสเซนแห่งจอร์แดน ทรงเสกสมรสกับ นางสาว กีดา ต่อมาได้รับการสถาปนาเป็น เจ้าหญิงกีดา อัล เฏาะลาล มีพระบุตร 3 พระองค์
ทรงอยู่ในลำดับที่ 12 ในการสืบราชบัลลังก์จอร์แดน
เครื่องราชอิสริยาภรณ์

จอร์แดน : Grand Cordon of the Order of the Star of Jordan
จอร์แดน : Grand Cordon of the Order of Independence
นอร์เวย์ : Knight Grand Cross of the Royal Norwegian Order of Merit (4.4.2000)
สเปน : Knight Grand Cross of the Royal Order of Isabella the Catholic (2.12.1994)
1 2 3  "Al-Hashimi Dynasty : GENEALOGY". Royalark.net. สืบค้นเมื่อ 2016-08-08.
↑  "สำเนาที่เก็บถาวร" (PDF). คลังข้อมูลเก่าเก็บจากแหล่งเดิม (PDF)เมื่อ 2010-12-26. สืบค้นเมื่อ 2017-07-11.
เจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์

| เกออร์ค วิคทอร์ |
| --- | --- |

เจ้าชายแห่งวัลเด็คและเพือร์ม็อนท์
ครองราชย์: 15 พฤษภาคม ค.ศ. 1845 – 12 พฤษภาคม ค.ศ. 1893
ก่อนหน้า: เกออร์คที่ 2
ถัดไป: ฟรีดริช

ประสูติ: 14 มกราคม ค.ศ. 1831 วัลเด็คและเพือร์ม็อนท์, สมาพันธรัฐเยอรมัน
สิ้นพระชนม์: 12 พฤษภาคม ค.ศ. 1893(1893-05-12) (62 ปี) ราชอาณาจักรโบฮีเมีย
คู่อภิเษก: เจ้าหญิงเฮเลนาแห่งนัสเซา (สมรส 1853; เสียชีวิต 1888) เจ้าหญิงลูอีสแห่งชเลสวิช-ฮ็อลชไตน์-เซินเนอร์บอร์-กลึคส์บวร์ค (สมรส 1891)
พระบุตร: เจ้าหญิงโซฟี เจ้าหญิงพอลลีนแห่งวัลเด็คและเพือร์ม็อนท์ เจ้าหญิงมารีแห่งวัลเด็คและเพือร์ม็อนท์ เอ็มมาแห่งวัลเด็คและเพือร์ม็อนท์ เจ้าหญิงเฮเลนาแห่งวัลเด็คและเพือร์ม็อนท์ เจ้าชายฟรีดริช เจ้าชายแห่งวัลเด็คและเพือร์ม็อนท์ เจ้าหญิงเอลิซาเบธแห่งวัลเด็คและเพือร์ม็อนท์ เจ้าชายวอราดแห่งวัลเด็คและเพือร์ม็อนท์
ราชวงศ์: วัลเด็คและเพือร์ม็อนท์
พระบิดา: เจ้าชายเกออร์คที่ 2 เจ้าชายแห่งวัลเด็คและเพือร์ม็อนท์
พระมารดา: เจ้าหญิงเอ็มมาแห่งอันฮัลท์-เบิร์นบวร์ค-ชัมบวร์ค-ฮอร์ม
เจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์ (อังกฤษ: George Victor, Prince of Waldeck and Pyrmont) 14 มกราคม ค.ศ. 1831 ณ วัลเด็คและเพือร์ม็อนท์, สมาพันธรัฐเยอรมัน เป็นพระโอรสใน เจ้าชายเกออร์คที่ 2 เจ้าชายแห่งวัลเด็คและเพือร์ม็อนท์ และ เจ้าหญิงเอ็มมาแห่งอันฮัลท์-เบิร์นบวร์ค-ชัมบวร์ค-ฮอร์ม และทรงดำรงพระอิสริยยศ เจ้าชายพระประมุขแห่งวัลเด็คและเพือร์ม็อนท์ เมื่อวันที่ 15 พฤษภาคม ค.ศ. 1845 ขณะนั้นทรงมีพระชันษาเพียง 14 ปี เนื่องจากพระบิดาสิ้นพระชนม์
เสกสมรส

เจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์ ทรงเสกสมรสกับ เจ้าหญิงเฮเลนาแห่งนัสเซา เมื่อวันที่ 26 กันยายน ค.ศ. 1853 มีพระบุตรดังนี้
เจ้าหญิงโซฟี
เจ้าหญิงพอลลีนแห่งวัลเด็คและเพือร์ม็อนท์
เจ้าหญิงมารีแห่งวัลเด็คและเพือร์ม็อนท์
เอ็มมาแห่งวัลเด็คและเพือร์ม็อนท์
เจ้าหญิงเฮเลนาแห่งวัลเด็คและเพือร์ม็อนท์
เจ้าชายฟรีดริช เจ้าชายแห่งวัลเด็คและเพือร์ม็อนท์
เจ้าหญิงเอลิซาเบธแห่งวัลเด็คและเพือร์ม็อนท์
ต่อมาทรงเสกสมรสครั้งที่ 2 กับ เจ้าหญิงลูอีสแห่งชเลสวิช-ฮ็อลชไตน์-เซินเนอร์บอร์-กลึคส์บวร์ค เมื่อวันที่ 29 เมษายน 2434 มีพระโอรส 1 พระองค์
เจ้าชายวอราดแห่งวัลเด็คและเพือร์ม็อนท์
เจ้าชายเกออร์ค วิคทอร์ เจ้าชายแห่งวัลเด็คและเพือร์ม็อนท์ สิ้นพระชนม์ลงเมื่อวันที่ 12 พฤษภาคม 2436 ณ ราชอาณาจักรโบฮีเมีย ด้วยพระโรคปอดบวม สิริพระชันษา 62 ปี
เจ้าชายวิลเฮ็ล์มแห่งเชาม์บวร์ค-ลิพเพอ

เจ้าชายวิลเฮ็ล์มแห่งเชาม์บวร์ค-ลิพเพอ (อังกฤษ: Prince William of Schaumburg-Lippe)
พระประวัติ

เจ้าชายวิลเฮ็ล์มแห่งเชาม์บวร์ค-ลิพเพอ ประสูติเมื่อวันที่ 12 ธันวาคม พ.ศ. 2377 ณ เยอรมนี เป็นพระโอรสพระองค์ที่ 7 ใน เจ้าชายจอร์จ วิลเฮ็ล์ม เจ้าชายแห่งเชาม์บวร์ค-ลิพเพอ และ เจ้าหญิงอิดาแห่งวัลเด็คและเพียดมอนต์ โดยขณะทรงพระเยาว์พระองค์ทรงมีพระอุปนิสัยค่อนข้างระเบียบเนื่องจากทรงถูกเลี้ยงดูให้รับผิดชอบพระองค์เอง
เสกสมรส

พระองค์ทรงเสกสมรสกับ เจ้าหญิงบาทิลดิชแห่งอันฮัลท์-เดสซู เมื่อวันที่ 30 พฤษภาคม พ.ศ. 2405 เจ้าหญิงบาทิลดิช รับพระราชทานพระอิสริยยศที่ เจ้าหญิงแห่งเชาม์บวร์ค-ลิพเพอ พระชายา โดยมีพระบุตรดังนี้
ชาลอตต์แห่งเชาม์บวร์ค-ลิพเพอ สมเด็จพระราชินีแห่งเวือร์ทเทิมแบร์ค
เจ้าชายฟรันซ์ โจเซฟ
เจ้าชายฟรีดริชแห่งเชาม์บวร์ค-ลิพเพอ
เจ้าชายอัลเบรชท์
เจ้าหญิงบาทิลดิชแห่งเชาม์บวร์ค-ลิพเพอ
เจ้าหญิงแอดิเลดแห่งเชาม์บวร์ค-ลิพเพอ
สิ้นพระชนม์

พระองค์สิ้นพระชนม์เมื่อวันที่ 4 เมษายน พ.ศ. 2449 เนื่องมาจากติดเชื้อในพระมัตถลุงค์ (สมอง) อย่างรุนแรง พร้อมด้วย เจ้าหญิงลูอีสแห่งเดนมาร์ก พระสุณิสา สิบเนื่องมาจากทั้ง 2 ทรงจมน้ำในทะลสาบในเขตพระราชวังของพระองค์เอง
เจ้าชายวิตตอรีโอ เอมานูเอเล เจ้าชายแห่งเนเปิลส์

เจ้าชายวิตตอรีโอ เอมานูเอเลแห่งซาวอย เจ้าชายแห่งเนเปิลส์ หรือ มกุฎราชกุมารแห่งอิตาลี (อังกฤษ: HRH Prince Vittorio Emanuele of Savoy, Prince of Napless); 12 กุมภาพันธ์ ค.ศ. 1937 – 3 กุมภาพันธ์ ค.ศ. 2024) เป็นพระราชโอรสพระองค์เดียวในสมเด็จพระเจ้าอุมแบร์โตที่ 2 กับสมเด็จพระราชินีมารี-โจเซแห่งอิตาลี ภายหลังอิตาลีเปลี่ยนระบอบการปกครอง พระองค์และพระราชวงศ์ยังสามารถดำรงพระอิสริยยศนี้ได้ตลอดพระชนม์ชีพ ทรงอภิเษกสมรสกับ มาริน่า ริโกลฟี่ ดอเรีย ภายหลังได้รับพระราชอิสริยยศเป็น เจ้าหญิงแห่งเนเปิลส์ มกุฎราชกุมารีแห่งอิตาลี มีพระราชโอรสร่วมกันเพียงพระองค์เดียวคือ เจ้าชายเอมานูเอเล ฟีลีแบร์โตแห่งซาวอย เจ้าชายแห่งเวนิส ทั้งนี้ พระองค์ยังถือเป็นพระราชนัดดาใน สมเด็จพระเจ้าอัลแบร์ที่ 1 แห่งเบลเยียม ผ่านทางสายพระราชมารดา
สวรรคต

วิตตอรีโอ เอมานูเอเลสวรรคตในโรงพยาบาลรัฐเจนีวา ประเทศสวิตเซอร์แลนด์ในวันที่ 3 กุมภาพันธ์ ค.ศ. 2024 ด้วยพระชนมพรรษา 86 พรรษา คำแถลงการณ์จากราชสำนักซาวอยระบุเวลาสวรรคตไว้ที่ 07:05 น. (เวลายุโรปกลาง)
พิธีศพของพระองค์จัดขึ้นในวันที่ 10 กุมภาพันธ์ ค.ศ. 2024 ที่อาสนวิหารตูริน หลังจากนั้นจึงนำพระศพไปเผาแล้วนำขี้เถ้าไปบรรจุในที่ฝังศพใต้โบสถ์ Basilica of Superga ซึ่งเป็นที่ฝังพระศพของราชวงศ์ซาวอย
บรรณานุกรม

Hamer, Birgit (2011).  Borromeo, Beatrice (บ.ก.). Delitto senza castigo: la vera storia di Vittorio Emanuele di Savoia [Crime without Punishment: the True Story of Vittorio Emanuele di Savoia] (ภาษาอิตาลี). Reggio Emilia: Aliberti. ISBN 978-88-7424-735-6.
แหล่งข้อมูลอื่น

Official web page of House of Savoy
Genealogy of recent members of the House of Savoy.
A web page about the prince.
On the murder of Dirk Hamer (In Italian language)
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF  เวิลด์แคต 
ประจำชาติ:  ฝรั่งเศส  BnF data  กาตาลุญญา  เยอรมนี  อิตาลี  สหรัฐ  เนเธอร์แลนด์
เจ้าชายเว็นท์เซิสเลาส์แห่งลีชเทินชไตน์

| เจ้าชายเว็นท์เซิสเลาส์แห่งลีชเทินชไตน์ |
| --- | --- |
 เจ้าชายเว็นท์เซิสเลาส์แห่งลีชเทินชไตน์
เจ้าชายแห่งลีชเทินชไตน์ เคานต์แห่งริสเบิร์ก
ประสูติ: 12 พฤษภาคม พ.ศ. 2517 (50 ปี) บรัสเซลส์ เบลเยียม
ราชวงศ์: ราชวงศ์ลีชเทินชไตน์
พระบิดา: เจ้าชายฟิลลิพแห่งลีชเทินชไตน์
พระมารดา: เจ้าหญิงอิซาเบลล์แห่งลีชเทินชไตน์
เจ้าชายเว็นท์เซิสเลาส์แห่งลีชเทินชไตน์ (อังกฤษ: Prince Wenzeslaus of Liechtenstein) เจ้าชายเว็นท์เซิสเลาส์แห่งลีชเทินชไตน์ ประสูติเมื่อวันที่ 12 พฤษภาคม พ.ศ. 2517 ณ เบลเยียม เป็นพระโอรสพระองค์กลางใน เจ้าชายฟิลิปป์แห่งลีชเทินชไตน์ และ เจ้าหญิงอิซาเบลล์แห่งลีชเทินชไตน์ โดยเมื่อพระองค์และพระเชษฐาพระอนุชาประสูตินั้น ทรงดำรงพระยศที่ เจ้าชายแห่งลีชเทินชไตน์ เคานต์แห่งริสเบิร์ก เจ้าชายเว็นท์เซิสเลาส์มีพระเชษฐา พระอนุชาดังนี้
เจ้าชายอเล็ซานเดอร์
เจ้าชายรูดอล์ฟ เฟอร์ดินานด์
พระองค์ทรงเป็นหุ้นส่วนวิกตอเรียส์ซีเคร็ต บางคนเชื่อว่าพระองค์นั้นทรงงานหนักจนไม่ได้เสกสมรส อาดรียานา ลีมา อาสาเป็นนางแบบให้ โดยนักข่าวจะเรียกพระนามพระองค์ว่า เจ้าชายเวนซ์ เป็นพระนามเล่นของพระองค์
เจ้าชายมิชชาเอลแห่งปรัสเซีย

| เจ้าชายมิชชาเอลแห่งปรัสเซีย |
| --- | --- |

ประสูติ: 22 มีนาคม พ.ศ. 1940 เบอร์ลิน นาซีเยอรมนี
สิ้นพระชนม์: 3 เมษายน ค.ศ. 2014(2014-04-03) (74 ปี)
ฝังพระศพ: 11 เมษายน ค.ศ. 2014 ปราสาทโฮเอินท์ซ็อลเลิร์น รัฐบาเดิน-เวือร์ทเทิมแบร์ค ประเทศเยอรมนี
พระชายา: จูตาร์ จอห์น บริจิตต์ วอน เวสซา
พระบุตร: เจ้าหญิงมิคาเอล มาเรีย เจ้าหญิงนาตาลี อเล็กซานดรา แคโรไลน์
ราชวงศ์: โฮเอินท์ซ็อลเลิร์น
พระบิดา: เจ้าชายลูอี แฟร์ดีนันท์ เจ้าชายแห่งปรัสเซีย
พระมารดา: แกรนด์ดัชเชสคิรา คิริลลอฟนาแห่งรัสเซีย
เจ้าชายมิชชาเอลแห่งปรัสเซีย (อังกฤษ: Prince Michael of Prussia)
พระประวัติ

เจ้าชายมิชชาเอลแห่งปรัสเซีย ประสูติเมื่อวันที่ 3 มีนาคม ค.ศ. 1940 เป็นพระโอรสพระองค์ที่ 2 ในเจ้าชายลูอี แฟร์ดีนันท์ เจ้าชายแห่งปรัสเซีย และ แกรนด์ดัชเชสคิรา คิริลลอฟนาแห่งรัสเซีย พระองค์เป็นพระนัดดาในเจ้าชายวิลเฮ็ล์ม มกุฎราชกุมารแห่งปรัสเซีย และเป็นพระราชปนัดดาในจักรพรรดิวิลเฮ็ล์มที่ 2 แห่งเยอรมนี โดยภายหลังที่ราชวงศ์ถูกเนรเทศออกนอกประเทศ พระองค์และพระญาติวงศ์ต้องปรับตัวให้เข้ากับฐานะสามัญชน ก่อนจะเสด็จนิวัติกลับประเทศได้พร้อมพระบรมวงศานุวงศ์
เสกสมรส

เจ้าชายมิชชาเอล ทรงเสกสมรสจำนวน 2 ครั้งกับ จูตาร์ จอห์น และ บริจิตต์ วอน เวสซา โดยมีพระธิดาดังนี้
เจ้าหญิงมิคาเอล มาเรีย
เจ้าหญิงนาตาลี อเล็กซานดรา แคโรไลน์
เจ้าชายมิชชาเอล ยังทรงเป็นพระบิดาทูลหัวให้กับเกออร์ค ฟรีดริช เจ้าชายแห่งปรัสเซีย พระภาติยะ
หนังสือพระนิพนธ์

เจ้าชายมิชชาเอลทรงเป็นที่รู้จักกันดีในฐานะ เจ้าชายนักเขียน โดยทรงพระนิพนธ์หนังสือหลายเล่ม ซึ่งเป็นภาษาเยอรมัน ดังนี้
Ein Preußenprinz zu sein, Munich 1986
Auf den Spuren der deutschen Monarchien, Cologne 2008
Zu Gast bei Preußens Königen, Cologne 2009
Die Staufer: Herrscher einer glanzvollen Epoche, Cologne 2010
Die Preußen am Rhein: Burgen, Schlösser, Rheinromantik, Cologne 2011
Friedrich der Große, Cologne 2011
สิ้นพระชนม์

เจ้าชายมิชชาเอลสิ้นพระชนม์เมื่อวันที่ 3 เมษายน ค.ศ. 2014 สิริพระขันษา 74 ปี ซึ่งหลังจากพระองค์สิ้นพระชนม์ได้ 2 ปี ในปี ค.ศ. 2016 บริจิตต์ พระชายาพระองค์ที่ 2 ของเจ้าชายมิชชาเอล ก็ฆ่าตัวตาย
เจ้าชายมิชชาเอลพร้อมด้วย บริจิตต์ พระชายา และเจ้าหญิงมิคาเอล มาเรีย เจ้าหญิงนาตาลี อเล็กซานดรา แคโรไลน์ พระธิดา
เจ้าชายแบร์นฮาร์ทแห่งลิพเพอ (ค.ศ. 1872–1934)

เจ้าชายแบร์นฮาร์ทแห่งลิพเพอ (อังกฤษ: Prince Bernhard of Lippe (1872–1934)) ประสูติเมื่อวันที่ 26 สิงหาคม พ.ศ. 2415 ณ ราชอาณาจักรปรัสเซีย เป็นพระโอรสใน แอนส์ เคานต์แห่งลิพเพอ-บีสเตอร์เฟลด์ กับ เคาน์เตสคาโรลีนแห่งเวสเทนส์เลเบน ทรงเป็นพระอนุชาใน เจ้าชายเลเออปอลที่ 4 เจ้าชายแห่งลิพเพอ พระองค์ทรงเสกสมรสกับ อาร์มการ์ด ฟอน แครม เมื่อวันที่ 4 มีนาคม พ.ศ. 2452 มีพระบุตรดังนี้
เจ้าชายแบร์นฮาร์ดแห่งลิพเพอ-บีสเตอร์เฟลด์
เจ้าชายอัชวินแห่งลิพเพอ-บีสเตอร์เฟลด์
พระองค์ทรงเป็นพระราชอัยยกาใน สมเด็จพระราชินีนาถเบียทริกซ์แห่งเนเธอร์แลนด์ และเป็นพระราชปัยยกาใน สมเด็จพระราชาธิบดีวิลเลิม-อเล็กซานเดอร์แห่งเนเธอร์แลนด์
เจ้าชายอาร์ชีแห่งซัสเซกซ์

เจ้าชายอาร์ชีแห่งซัสเซกซ์ (อังกฤษ: Prince Archie of Sussex; ประสูติ 6 พฤษภาคม พ.ศ. 2562) เป็นพระโอรสพระองค์แรกในเจ้าชายแฮร์รี ดยุกแห่งซัสเซกซ์ กับเมแกน ดัชเชสแห่งซัสเซกซ์ และอยู่ในลำดับที่ 6 ของการสืบสันตติวงศ์สหราชอาณาจักร
พระประวัติ

เจ้าชายอาร์ชีประสูติเมื่อเวลา 05.26 น. (ตามเวลาท้องถิ่น) หรือ 04.26 น. (ตามเวลาสากล) ของวันที่ 6 พฤษภาคม พ.ศ. 2562 ณ โรงพยาบาลพอร์ตแลนด์สำหรับสตรีและเด็กในลอนดอน เจ้าชายแฮร์รีได้ตรัสเกี่ยวกับการกำเนิดพระโอรสว่า "คลอดเกินกำหนดไปนิด (a bit overdue)" ในเบื้องต้นไม่มีการประกาศพระนามของพระโอรสเมื่อแรกประสูติ แต่สถานที่สำคัญหลายแห่ง เช่น น้ำตกไนแองการา ซีเอ็นทาวเวอร์ และลอนดอนอายมีการประดับไฟหลากสีเพื่อร่วมแสดงความยินดี
เจ้าชายอาร์ชีปรากฏพระองค์ต่อสาธารณชนครั้งแรกระหว่างดยุกและดัชเชสแห่งซัสเซกซ์ประทานสัมภาษณ์กับสื่อมวลชนเกี่ยวกับการประสูติที่ปราสาทวินด์เซอร์ หรือสองวันหลังพระประสูติกาล เมื่อวันที่ 8 พฤษภาคม พ.ศ. 2562 และได้มีการประกาศพระนามอย่างเป็นทางการผ่านอินสตาแกรม ภายหลังการเข้าเฝ้าสมเด็จพระราชินีนาถและดยุกแห่งเอดินบะระในวันเดียวกัน โดย "อาร์ชี" มาจากคำว่า "อาร์ชีบอลด์" (Archibald) แปลว่า "กล้าหาญ" กับ "แฮร์ริสัน" เป็นการตั้งพระนามตามพระบิดา แปลว่า "บุตรของแฮร์รี"
เจ้าชายอาร์ชีทรงสืบสายเลือดราชวงศ์สหราชอาณาจักรและสเปนเซอร์จากพระบิดา และทรงสืบเชื้อสาย "คนยกกระเป๋าในโรงแรมในคลีฟแลนด์ พนักงานซักรีดในแชทานูกา และบริกรร้านเหล้าในแอตแลนตา" จากพระมารดา หากนับบรรพบุรุษทางฝ่ายพระมารดา ทรงมีเชื้อสายแอฟริกันอเมริกันครึ่งหนึ่ง อีกครึ่งเป็นเยอรมัน อังกฤษ และไอริช ถือว่าเป็นลูกครึ่งอเมริกันและคนผิวสีพระองค์แรกในประวัติศาสตร์ราชวงศ์สหราชอาณาจักร ชาวสหราชอาณาจักรผิวสีจำนวนมากตั้งตารอคอยการประสูติของพระองค์ โดยพระองค์ทรงได้สัญชาติอเมริกันและสหราชอาณาจักร